
PROIECT
HOTĂRÂRE

Nr.  22  din  08.03.2023
 privind acordarea unei facilități personalului angajat
în cadrul aparatului de specialitate al primarului comunei Blândeşti

Consiliul Local al comunei Blândeşti; judeţul Botoşani, întrunit în şedinţa din data de 

Văzând prevederile legale, respectiv:
- art. 120 și art. 121 alin. (1) și (2) din Constituția României, republicată;

- art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

- art. 7 alin. (2) din Legea nr. 287/2009 privind Codul civil, republicată, cu modificările ulterioare;

Analizând proiectul de hotărâre şi referatul de aprobare a viceprimarului comunei Blȃndești, Constantin Ciobanu, prin care se susţine necesitatea şi oportunitatea proiectului; raportul nr. _____/_______ al compartimentului financiar contabil; rapoartele  comisiilor de specialitate ale Consiliului Local al comunei Blândeşti; 
Având în vedere lipsa persoanelor cu studii superioare la nivelul comunei Blândeşti şi cu vechimea necesară pentru ocuparea funcţiilor publice, precum şi necesitatea identificării unor măsuri concrete de ȋncurajare a persoanelor pregătite profesional la comuna Blândeşti de a ȋncheia raporturi de muncă şi serviciu; scumpirea preţurilor la carburanţi şi a costurilor biletelor de transport;

Ţinând cont de:  punctul de vedere nr. 919/02.04.2021 al Curții de Conturi a României; Decizia nr. 700/07.11.2022 a Curții de Apel Iași, definitivă, pronunțată în dosarul nr. 2029/99/2022, prin care a fost respins ca nefondat recursul formulat de Prefectul Județului Iași împotriva sentinței civile nr. 581/CA/07.07.2022 pronunțată de Tribunalul Iași;
În baza art. 5 literele g) și j), art. 84, art. 105 alin. (1), art. 129 alin. (1) și (12) și art. 240 alin. (2) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare;
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

HOTĂRĂŞTE

Art. 1. Începând cu data de 01.03.2023, din bugetul local, se acordă o facilitate personalului angajat în cadrul aparatului de specialitate al primarului comunei Blândeşti, care constă în decontarea cheltuielilor de transport din localitatea de domiciliu/reședință la serviciu și retur pentru funcționarii publici și personalul contractual care domiciliază sau au reședința ȋn satul Şoldăneşti, comuna Blândeşti.
Art. 2. Distanţa din satul Şoldăneşti la sediul Primăriei Blândeşti este de 12 kilometri. 
Art. 3. (1) Decontarea cheltuielilor de transport pentru funcționarii publici și personalul contractual care fac naveta cu autoturismul personal sau deţinută legal cu orice titlu, se efectuează ȋn limita unui consum de 7,5 litri carburanţi la 100 km. parcurşi pe distanţa cea mai scurtă. 
(2) Decontarea abonamentelor /biletelor de transport emise de operatorii de transport auto se asigură la valoarea acestora.
(3) Ȋn cazul ȋn care mai multe persoane fac naveta ȋmpreună, se decontează cheltuielile de transport numai la angajatul cu maşina. 
Art. 4. Decontarea cheltuielilor de transport:
a) se realizează proporţional cu perioada de activitate, din cadrul unei luni calendaristice pe baza pontajului lunar.

b) nu se realizează pe durata concediului de odihnă sau a suspendării raporturilor de serviciu şi a contractelor individuală de muncă;

Art. 5. Documentele justificative care se prezintă la sfârşitul lunii compartimentului financiar contabil de către beneficiar de decont sunt următoarele: 
a)
abonamentele emise de operatorii de transport auto utilizate în luna precedentă;

b)
biletele emise de operatorii de transport auto utilizate în luna precedentă;

c)
bonurile de achiziție a carburantului, pentru transportul efectuat cu autoturismul proprietate personală sau deținut legal cu orice titlu, iar suma decontată se calculează potrivit prevederilor art. 2 alin. (1). Valoarea bonurilor prezentate la decont trebuie să fie cel puţin egală cu valoarea sumei decontate.

Art. 6. Primarul comunei Blândeşti va asigura executarea prevederilor prezentei hotărâri.
Inițiator proiect de hotărâre,
Viceprimar,

Constantin CIOBANU 
